Mokukutu ke motswedi wa  botshelo
Batswana bangwe ba inaakantse le segabone ka go iphataphatela go rekisa maungo a Mokukutu. Mme Gaegomotswe Rametsi wamoraka wa Phathane gaufi le Sehithwa, o boleletse lekalana la dikgang la BOPAmo potsolotsong bosheng gore setlhare sa Mokukutu ke losika lwa Mokgomphathaebile se gola fela jaaka sone. Fela a re Mokukutu one o bonwakwa dikgaolong tsa mekwakwa jaaka kwa mantsweng a Kgwebe le kwa Kuke. O boletse fa maungo aMokukutu, a le masetlha ka mmala, a na le dikotla fela jaaka maungo a mangwe. A re morago ga go bapalamaungo a, o fofora makape a teng go baakanyetsa moreki gore a seka a sokola goo ja kgotsa a kgangwa. O tsweletse ka go tlhalosa fa Mokukutu fela jaaka Mogwana,o kgona go jewa ka mashi, mme a re bangwe ba reka Mokukutu go dira dimonamonemo meletlong fa bangwe ba o rekela go itlosa bodutu. Mme Rametsi a re theko yaMokukutu e a nametsa fela thata ebile bana ba gagwe ga ba lale ka tlala. A re ngogola o bapetsedikgetsi tse ditona di le lesome, mme a kgona go reka dipodi tse pedi go thapabatho go mmaakanyetsa tshimo gammogo le go duela balemi. Le fa go ntse jalo, MmeRametsi a re monongwaga o bapetse dikgetsi di le tharo fela ka a ne a diilwe kego roba kwa masimo ka a ne a bonye thobo e e botoka ya marotse le dinawa. A re Mokukutu o ratwa bobe keditlou le ditshwene tse a kaileng fa monongwaga le tsone di nnile sekgoreletsimo papading ya one.